paragraph_text: 250px|right|thumb|Ispit uz uporabu računala Ispit označava postupak kojim se utvrđuje razina znanja ili vještina. Svrha ispita je utvrditi je li ispitivana osoba u stanju vršiti određeni posao ili posjeduje dovoljno znanja da bi mogla pohađati određenu obrazovnu instituciju. Ispitivanje se najčešće vrši kroz postavljanje pitanja na koje ispitivana osoba treba odgovoriti, problema koje treba riješiti ili određenih zadataka koje treba obaviti. Ispitivanje može biti pred pojedincem ili višečlanom komisijom. Može biti u usmenom i pismenom obliku. Ispitivana osoba na kraju ispita najčešće dobije ocjenu (koja može biti pozitivna ili negativna) ili svjedožbu ili diplomu o položenom ispitu.